钦定古今图书集成/明伦汇编/闺媛典/第218卷 > 陈才儁妻吕氏
## 钦定古今图书集成/明伦汇编/闺媛典/第218卷 > 陈才儁妻吕氏

按《零陵县志》：“吕氏，零邑庠生陈才儁妻。年三十二夫
亡，子正谊甫五岁，无伯叔兄弟，内外事皆自经营，隆
冬溽暑，织纺不少休，不衣采，不茹甘，四十馀年如一
日。教子甚严，有丸熊画荻之实。正谊、长生三孙氏，天
性勤俭，不与众同，好善恶恶，触处而发，见人有善，赞
不容口；有过，直唾之。尝诫子曰：‘与其害人而富，不如
守身而贫’。”戚族咸模范之。年八十四卒。正谊为邑廪。
生孙三人：元赞、元明、元靖。